Source: http://www.ethk.ee/index.php/teated
Timestamp: 2018-09-20 20:04:30+00:00

Document:
TURVAKONVERENTS 2018 KUTSE ETHK LIIKMETELE
Koostöös Eesti Turvaettevõtete Liiduga on ETHK liikmetel võimalus osaleda kõikide aegade suurimal turvakonverentsil 23.-24. mail Tallinnas. Tavahind on 125 € +km. ETHK liikmetele on hind 80 € +km.
Konverents algab kolmapäeval 23. mail 9.30 Rahvusraamatukogus.
Konverentsi teine päev, 24. mai on töötubade päralt, mis leiavad aset Rahvusraamatukogu naabruses asuvas Endla ärimajas Endla 16. Osalejete arv töötubades on piiratud, seega registreeruge palun varakult.
Tuleohutusülevaatus täna ja homme ja turvavaldkonna tänased kutsestandardid neljapäeval 24 mai kell 10.00 ja 11.00
Kuna tuleohutusseadus on muutmisel on hea võimalus kaasa rääkida.
Registreerida ja täpsemat infot leiab siit: http://www.onlineexpo.com/ee/turvakonverents/
Registreerumisel palun kasutada ETEL liikme keskkonda ja märkida ära ettevõtte nime juurde sulgudes ETHK liige.
Registreerimise vorm siin:
https://mb.onlineexpo.com/turvakonverents-liitumine-etel.
Kandideeri tuleohutuse spetsialistiks kaitseväkke
https://www.cv.ee/toopakkumine/kaitsevae-peastaap/tuleohutuse-spetsialist-d3589686.html?utm_source=inside-job-ad&utm_medium=share-job-ad-url&utm_campaign=sharing-options-inside-jobad
ETHK on alates 17.04.2017 Standardikeskuse TK 8 liige
Alates 17 aprill 2017 a on Eesti Tuleohutuspaigaldiste Hooldajate Keskliit (ETHK) Eesti Standardikeskuse tehnilise komitee TK 8 "Ehitiste tuleohutus liige"
Tuleohutus, ehitiste tuleohutus
PEEGELKOMITEED
ISO/TC 92/SC 1 - Fire initiation and growth
ISO/TC 92/SC 2 - Fire containment
ETHK on ka Eesti Standardikeskuse tehnilise komitee TK 5 "Tuletõrje ja Päästevahendid" liige.
Tulekaitsevahendid ja tuletõrje, tuleohutus, käsitulekustutid, tuletõrje signalisatsioonisüsteemid, paiksed tuletõrjesüsteemid, tuletõrjeteenistuse seadmed
CEN/TC 191 - Fixed firefighting systems
CEN/TC 192 - Fire and Rescue Service Equipment
CEN/TC 70 - Manual means of fire fighting equipment
CEN/TC 72 - Fire detection and fire alarm systems
ISO/TC 21 - Equipment for fire protection and fire fighting
ISO/TC 92 - Fire safety
ISO/TC 92/SC 3 - Fire threat to people and environment
ISO/TC 92/SC 4 - Fire safety engineering
Ehitisele esitatavad tuleohutusnõuded ja nõuded tuletõrje veevarustusele
Alates 07.04.2017a jõustub siseministri 30.03.2017. a määrus nr 17 „Ehitisele esitatavad tuleohutusnõuded ja nõuded tuletõrje veevarustusele“.
Määruse leiate Riigiteatajast https://www.riigiteataja.ee/akt/104042017014
Siseministri määruse „Ehitisele esitatavad tuleohutusnõuded ja nõuded tuletõrje veevarustusele“ seletuskiri on abiks, et mõista mida seadusandja on tahtnud antud määrusega öelda.
Siseministri määruse „Ehitisele esitatavad tuleohutusnõuded ja nõuded tuletõrje veevarustusele“ seletuskiri
https://www.osale.ee/konsultatsioonid/files/consult/289_SE_Vers_28.06_Ehitisele%20esitatavad%20tuleohut....pdf
EVS 933:2017 Standard "Juhised kantavate tulekustutite kontrolliks ja hoolduseks ning nõuded hooldus
Standard EVS 933:2017 "Juhised kantavate tulekustutite kontrolliks ja hoolduseks ning nõuded hoolduspunktidele"
on jõustunud sellekohase teate avaldamisega EVS Teataja 2017. aasta märtsikuu numbris.
Standardi koostamise ettepaneku on esitanud tehniline komitee EVS/TK 05 „Tuletõrje- ja päästevahendid“, standardi koostamist on korraldanud Eesti Standardikeskus ning osaliselt rahastanud Majandus- ja Kommunikatsiooniministeerium. Standardi on koostanud Eesti Tuleohutuspaigaldiste Hooldajate Keskliidu (ETHK) moodustatud töörühm mida juhtis ETHK juhatuse liige Margus Oberschneider, kavandi ekspertiisi tegi pikaaegse kogemusega spetsialist Erik Savi, kes on antud teemaga tegelenud üle 10 aasta. Standardi on heaks kiitnud EVS/TK 5.
Standardi EVS 933:2017 "Juhised kantavate tulekustutite kontrolliks ja hoolduseks ning nõuded hoolduspunktidele" koostamise ajendiks oli 2010 aastal kehtima hakanud Siseministri määrus nr 39 mida erinevalt tõlgendades kujunenes välja väärarusaam, et tootjapoolseid kontrolli ja hooldusjuhendeid ei pea järgmima. See omakorda tõi kaasa lihtsalt kontrollkleebiste müügi ja suures osas reaalseid tegevusi tulekustutite kontrolliks/hoolduseks ei teostatud või olid need puudulikud. Tänasel päeval on tulemuseks see, et Eestis ringleb kümneid tuhandeid tulekustuteid millede töövalmidust ei tea keegi. Samuti tuuakse maale tulekustuteid mis ei vasta nõuetele või on saanud mujal riikides müügikeelu. Maaletooja „kontrollib“ ise kustuti ja laseb selle ringlusse. Ühe või kahe aasta pärast kui kustutit on vaja uuesti kontrollida siis järjekordne „kontrollija“ paigaldab samaoodi kontrollkleebide veendumata kustuti töökorras olekus. EN 3-7 vastavusele, hooldus ja survetesti vajadusele jne. Väga suur proleem on ka selles, et Eestisse tuuakse (näiteks suures osas uutes autodes olevad 1kg-d kustutid ja ehitajate poolt uutele objektidele paigaldatud 6 kg pulberkustutid) palju selliseid tulekustuteid, mis vastavad küll EN3 nõuetele kuid neil pole võimalik tavapäraste kontrolltoimingutega tulekustutite töövalmidust tuvastada. Näiteks kustutil puudub kontrollventiil. Manomeetri all puudub kontrollklapp. Puudub manomeetril ava manomeetri osuti kontrollimiseks jne. Tootja on tulekustuti elueaks andnud 5 aastat või tuuakse maale vanad laojäägid, kus kustuti on juba 4-5 aastat vana. Tootjaid on palju ja sama palju on ka erinevaid tehnilisi lahendusi kuidas kustuteid saab kontrollida või üldse ei saagi kontrollida. Paljud tehased on andnud kustutitele hoolduvälpadeks 3 või 5 aastat tavapärase 10 asemel näiteks. Nn rohelises alas olev manomeetri seiser ei näita, et tuleksututi on töökorras.
Standardi EVS 933:2017 "Juhised kantavate tulekustutite kontrolliks ja hoolduseks ning nõuded hoolduspunktidele" eesmärk on tagada tuleohutuse seaduses ja siseministri määruses nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ esitatud nõuete ühtne arusaam, et oleks võimalik tagada kantava tulekustuti nõuetekohasus ja pikk kasutusiga tehnilise korrashoiu korraldamisega, ning selle abil vähendada ohtu, et ringlusse ei satuks tulekustutid, mis ei ole tehniliselt töökorras.
Standardis kirjeldatakse tulekustutite kontrolli ja hoolduse nõudeid. Samuti kirjeldatakse töökohta, kus hooldatakse tulekustuteid ja teostatake survekatseid. Samuti seadmeid ja tööriistu, millega on võimalik tagada tulekustutite korrashoid.
Tulekustuti töökord, kasutusvalmidus ja pikk kasutusiga sõltuvad asjatundlikust kontrollist ja hooldusest. Tulekustuti korrashoidu saab tagada ainult, kui tööde tegijale on tagatud vastav väljaõpe ja kättesaadavaks tehtud asjakohased seadmed, masinad, tööriistad ja juhendid.
Tuleohuse seaduse § 30. Tuleohutuspaigaldis
Tulekustuti suhtes kohaldatakse tuleohutuspaigaldise kohta käivaid sätteid.
Tuleohuse seaduse § 31.Tuleohutuspaigaldise omaniku kohustused
tagama tuleohutuspaigaldise korrashoiu ja katkematu toimepidevuse;
korraldama ettenähtud juhtudel tuleohutuspaigaldise vaatlust, kontrolli ja hooldust;
omama dokumentatsiooni tuleohutuspaigaldise ja selle kontrolli ning hoolduse kohta;
Tuleohuse seaduse § 32. Tuleohutuspaigaldise projekteerimisele, paigaldamisele, kontrollimisele ja hooldamisele esitatavad nõuded
Tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele, ning ohutusnõuetes ettenähtule selliselt, et tuleohutuspaigaldis täidaks oma otstarvet.
Tuleohutuspaigaldise võib turule lasta või kasutusele võtta, kui see vastab tehnilises normis sätestatud tingimustele.
Tuleohutuse seaduse § 50. Tuleohutuspaigaldise projekteerimis-, paigaldamis-, kontrollimis- ja hooldamisnõuete rikkumine
Tuleohutuspaigaldise projekteerimis-, paigaldamis-, kontrollimis- ja hooldamisnõuete rikkumise eest karistatakse rahatrahviga
kuni 300 trahviühikut.
Sama teo eest, kui selle on toime pannud juriidiline isik karistatakse rahatrahviga kuni 3200 eurot.
Siseministri määrus nr 39 " Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule"
§ 3. Tulekustutile esitatavad nõuded
Tulekustuti peab tagama vähemalt standardiseeriast EVS-EN 3 tuleneva ohutuse taseme. Tulekustuti osadele, mis on surve all,
kohaldatakse «Surveseadme ohutuse seaduses» surveseadmele esitatavaid nõudeid.
§ 4. Tulekustuti nõuetele vastavuse tõendamine
Tulekustuti nõuetele vastavust tõendab tootja, tootja volitatud esindaja või isik, kes laseb tulekustuti turule.
Nõuetele vastavuse tõendamisel lähtutakse standardiseeria EVS-EN 3 nõuetest.
Objekti omanik tagab tulekustuti korrashoiu selle regulaarse vaatluse, kontrolli ja hooldusega.
Tulekustuti kontrollimisel või hooldamisel juhindutakse standardiseeria EVS-EN 3 nõuetest ja tootjapoolsetest juhistest.
CheckFire tulekustutite tagasikutsumise teade
ETHK osales 01.10 2015 Päästeameti ja Sisekaitseakadeemia infopäeval.
Nõuetele mittevastavad tulekustutid on turult tagasi kutsutud
Mittetöökorras tulekustuti on turvarisk

References: § 30
 § 31
 § 32
 § 50

§ 3

§ 4